**TEME U POEZİJİ POKRETA PRVİ NOVİ**

**Melinda BOTALİĆ**

Tuzla Üniversitesi, Felsefe Fakültesi, Türk Dili ve Edebiyatı Bölümü Tuzla, / Bosna Hersek

**Ključne riječi:** *prvi novi,* poezija, promjena, tematika, čovjek

**SAŽETAK**

Teme koje su obrađivane u poeziji do pojave pokreta *prvi novi* bile su, manje ili više, poznate i nije se od njih mnogo odstupalo. Međutim, promjena koju je pokret *prvi novi* unio u tursku poeziju je to da su Orhan Veli Kanık, Oktay Rifat Horozcu i Melih Cevdet Anday smatrali da apsolutno sve može biti tema za pjesmu što nije bio slučaj u književnosti koja im je prethodila. Čovjek iz naroda kao i sve što ga okružuje imali su svoje mjesto u njihovoj poeziji. U književnom stvaralaštvu predstavnika pokreta *prvi novi* nailazimo na široku lepezu tema, od kojih su neke po prvi puta svoje mjesto našle u poeziji. Među najzastupljenijim temama pokreta *prvi novi* nalazi se *život običnog čovjeka, ljubav, Drugi svjetski rat, djetinjstvo, radost življenja, smrt, putovanje*. Jedna od ključnih stvari za koje se pokret *prvi novi* zalagao bila je pridavanje važnosti društvu, odnosno malom, običnom čovjeku iz gradske društvene sredine čije je samo postojanje kao i sve ono što ga okružuje poput nesretne ljubavi, ratnih nedaća, smrti, putovanja i sl., bilo dovoljno važno da bude opjevano u njihovim pjesmama. Običan čovjek iz nižeg društvenog staleža, u njihovoj poeziji zaživio je sa svim ljudskim manama i vrlinama, ponekad je *švorc*, drugi put pak, pijan, neiskvaren je ali i nemoćan spram nepravde, on trpi, on se bori, živi jednoličnim životom, raduje se malim stvarima, pati zbog žulja, i sve svojstveno čovjeku ni njemu nije strano.